สวัสดีค่ะ อยากสอบถาม มีอาการเจ็บหน้าอกข้างซ้ายแปลบๆมาประมาณ 1 สัปดาห์ ลุกขึ้นยืนหรือเดินมันจะวิ้งๆในหัว หน้ามืดง่าย แล้วก็มีอาการเหนื่อยหอบง่าย จะเป็นอะไรร้ายแรงไหมคะ ไม่เคยเป็นมาก่อนเลย
สวัสดีค่ะ อาการเจ็บหน้าอกข้างซ้าย วิงเวียนศีรษะ หน้ามือง่าย เหนื่อยหอบง่าย อาจเกิดจาก- การมีความเครียด วิตกกังวล- นอนไม่หลับ นอนพักผ่อนไม่เพียงพอ- การอดอาหาร มีระดับน้ำตาลในเลือดต่ำ- ร่างกายขาดน้ำ- มีภาวะโลหิตจาง- การตั้งครรภ์- มีภาวะไทรอยด์ฮอร์โมนผิดปกติ- ผลข้างเคียงจากการใช้ยาต่างๆ หรือมีการใช้สารเสพติดต่างๆในเบื้องต้น หากมีอาการขาดประจำเดือน หรือไม่แน่ใจ ก็ควรตรวจหาการตั้งครรภ์ดูด้วยค่ะ หากตรวจไม่พบ หรือไม่ได้มีเพศสัมพันธ์ ในเบื้องต้น ก็ควรดื่มน้ำเปล่าให้เพียงพอ ทานอาหารให้ครบ 3 มื้อ นอนหลับพักผ่อนให้เพียงพอ ลดความเครียดและวิตกกังวลในเรื่องต่างๆ งดการทำงานหนัก งดการออกกำลังกายต่างๆ ไปก่อน ไม่ดื่มแอลกอฮอล์ เป็นต้น หากอาการไม่ดีขึ้น แนะนำควรไปพบแพทย์เพื่อตรวจรักษาค่ะ